Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A névviselésre vonatkozó jogi szabályozás tehát megfelelõen biztosítja a kisebbséghez tartozó személyek névviseléshez fûzõdõ jogát, és összhangban áll az Alkotmánybíróság 58/2001. (XII. 7.) AB határozatával is, amelynek értelmében
Paragraph Index: 1787

A névviselésre vonatkozó jogi szabályozás tehát megfelelõen biztosítja a kisebbséghez tartozó személyek névviseléshez fûzõdõ jogát, és összhangban áll az Alkotmánybíróság 58/2001. (XII. 7.) AB határozatával is, amelynek értelmében a névválasztáshoz való jog az állam általi korlátozásoknak vethetõ alá, és ez csak akkor lesz alkotmánysértõ, ha a korlátozás nem felel meg a szükségesség és arányosság követelményeinek. Így a Magyar-, illetve a Nemzetiségi Utónévkönyvek kötelezõ jellege nem minõsül alkotmányellenes korlátozásnak. A kisebbségi névviselés kérdése egy olyan panasz folytán került ismét a látókörünkbe, amely e kérdés átfogóbb jellegére irányította a figyelmünket. Egy panaszos ugyanis azt sérelmezte hivatalunknál, hogy kettõs állampolgár lévén nem áll jogában a Magyar Utónévkönyvben nem szereplõ (nem magyar helyesírási szabályok szerint írandó) nevet adni gyermekének. A panaszos annál is inkább visszásnak tartotta a helyzetet, mivel a magyar állampolgárság megszerzését megelõzõen rá nézve az anyakönyvi tvr. külföldi állampolgárokra vonatkozó szabályai voltak irányadók, így korábban született gyermekeit ténylegesen a magyar szabályoktól eltérõ néven anyakönyveztethette. A külföldi állampolgárok névviselésére, illetve a többes állampolgársággal rendelkezõ személyek jogállására vonatkozó szabályok áttekintése révén arra a megállapításra jutottunk, hogy – mivel az állampolgárságról szóló 1993. évi LV. törvény 2. § (2) bekezdése értelmében a magyar állampolgársággal is rendelkezõ többes állampolgárt a magyar jog alkalmazása szempontjából magyar állampolgárnak kell tekinteni – a hatóságok e rendelkezések értelmében jártak el, így jogsértés nem történt. Mindazonáltal indokolatlannak tartjuk a többes állampolgárok névviselési jogának leszûkítését, hiszen – bár a jogszabályok betûje szerint nem minõsülnek nemzeti kisebbségnek – identitásuk, kötõdésük többes, komplex volta nehezen kérdõjelezhetõ meg. E körülmény megerõsítette azt a – korábban több ízben kifejtett álláspontunkat –, amelynek értelmében a kívánatos megoldás az lenne, ha az anyakönyvezésnek – állampolgárságtól, nemzeti-nemzetiségi kötõdéstõl függetlenül – nem lenne feltétele, hogy a választott név szerepeljen a Magyar-, illetve a Nemzetiségi Utónévkönyvben. E megoldás elfogadása esetén az anyakönyvezés csupán a személyiségi jogot sértõ, illetve a sértõnek, bántónak tekinthetõ utónevek esetében lenne megtagadható. Ennek szellemében javaslattal fordultunk az Országgyûlés Emberi jogi, kisebbségi és vallásügyi bizottságához, felkérve õket, hogy tûzzék napirendjükre e kérdést. 2006/162/II. szám A személyes szabadságot erõsítõ jogi szabályozás mellett szól, hogy nincs olyan ismert állami érdek, amelyre tekintettel akadályozni, illetve korlátozni kellene a szülõk névválasztási szabadságát. Ráadásul egy ilyen megoldás sokkal kevesebb bürokráciával és költséggel járna.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes